לקום אתמול בבוקר

לקום אתמול בבוקר (באנגלית: Groundhog Day, 'יום המרמיטה') הוא סרט קומדיה אמריקאי שבוים על ידי הרולד ראמיס ונכתב על ידי דני רובין והרולד ראמיס. הסרט יצא ב-1993 ובשנת 2006, הסרט נוסף לארכיון הסרטים הלאומי של ארצות הברית בגדר היותו "סרט חשוב מבחינה היסטורית ותרבותית".

עלילה 
שדרן טלוויזיה אגוצנטרי בשם פיל קונורס, המפיקה שלו ריטה והצלם לארי נשלחים מטעם עבודתם בתחנת הטלוויזיה WPBH-TV9 לעיירה פונקסאטוני שבפנסילבניה לסקר את אירועי יום המרמיטה. לאחר החגיגות הצוות אמור לחזור, אך בדרכם חזרה, סופת שלגים חזקה מעכבת אותם ללילה נוסף בפונקסאטוני.

להפתעתו של פיל, למחרת בבוקר הוא מגלה שהוא קם לבוקר האתמול, באותה השעה, עם אותו שיר שמתנגן ברדיו ועם אותם אירועים שקרו אתמול. הוא גם מבין שהוא היחיד שיודע זאת ושיש לו זכרונות מהיום ה"קודם", וכך ממשיכים חייו יום אחרי יום בלולאת זמן, כשהוא מתעורר לאותו יום עצמו.

פיל מתאהב במפיקה שלו, ריטה, ומנסה ליצור איתה רומן כל יום מחדש. במהלך הסרט פיל משנה אט אט את אישיותו עד שהוא יכול לעבור ל"יום הבא" של חייו.

שחקנים 
ביל מארי - פיל קונורס
אנדי מקדואל - ריטה
כריס אליוט - לארי
סטפן טובולווסקי - נד ראיירסון
בריאן דויל מאריי - באסטר גרין
ריק דאקמון - גאס
ריק אוברטון - ראלף
רובין דיוק - דוריס (המלצרית)
מריטה גראטי - נאנסי טיילור
אנג'לה פאטון - גברת לאנקסטר
דייוויד פאסקווסי - הפסיכיאטר
הרולד ראמיס - הנוירולוג

מחזמר 
בשנת 2016 הועלה בלונדון מחזמר המבוסס על הסרט. בשנת 2017 המחזמר הועלה בברודוויי.

ראו גם
 פאלם ספרינגס (סרט)
 קצה המחר
מזל טוב
לפני שאפול
לקום אתמול בבוקר (מחזמר)

קישורים חיצוניים 

 

 יעלה ורטהיים, מֹשִחְזוּר כְּפִיַיתִי ללְמִידָה מהַנִיסָיוֹן: למה אנו חוזרים דווקא על הדברים שהכי קשים ומכאיבים לנו, ספטמבר 2017.

הערות שוליים

סרטי קומדיה
סרטי 1993
סרטים אמריקאיים
סרטים בשימור ספריית הקונגרס
סרטי קולומביה
סרטי לולאת זמן